神父

神父，又叫司鐸，係羅馬天主教同東正教嘅職位。千百年來只有男修士先可以晉升呢個職位。天主教嘅拉丁禮教會神父成世唔可以結婚，而東正教嘅神父可以喺晉鐸之前結婚，但係主教只係可以喺獨身者入面揀。

近年有天主教改革派人物曾經提議容許由女性擔任神父，但係俾教會嘅保守派拒絕。

要注意嘅係修女並唔等於神父，亦唔係羅馬天主教嘅宗教職位之一。

工作 
神父除咗要主持彌撒同婚禮外，幫垂危者禱告、告解甚至驅魔等等都係神父嘅職務。

成為神父嘅方法 
要成為神父首先要接受聖召分辨，然後再去神學院讀神學。讀完之後亦要喺堂區實習一年先至可以成為神父。

晉升神父嘅儀式一般稱為晉鐸，必須由主教主持晉鐸儀式。晉鐸亦都係七大聖事之一。

種類 
神父有兩種：服務教區嘅同屬於修會嘅。

牧師
 長老 (基督教)

天主教
基督教頭銜